cyanic-selkie/wikianc huggingface dataset:
Alice Eve
Priveelibben
Eve hie lange tiid in relaasje mei dichter Adam O'Riordan, mei wa't se yn har studintetiid yn Oxford yn 'e kunde kommen wie. Hja makken it lykwols yn 2012 út. Op 14 augustus 2014 makke Eve har ferloving bekend mei har freontsje fan 'e middelbere skoalle, bankier Alex Cowper-Smith, dy't se kennen leard hie op 'e Westminster School. Se trouden op 31 desimber 2014, mar harren houlik einige yn 2017 yn in skieding.
Ynstrumintelâningssysteem
It ynstrumintelâningssysteem (Ingelsk: instrument landing system, ILS) is in radionavigaasjesysteem dat in piloat fan in fleantúch horizontale en fertikale begelieding jout by it neierjen fan in lâningsbaan. Hjirby wurdt brûk makke fan twa ferskillende radiosinjalen. Op in ynstrumint dat oansletten is op in ûntfanger kin in piloat sjen oft hy rjocht foar de baan en op de goede hichte fljocht. Op dizze wize kin in lâning ek by (tige) min sicht útfierd wurde.
300px|thumbnail|Fisualisaasje fan de localizer- en de glideslope-sinjalen.
Localizer
De localizer (ôfkoarte ta LOC) bestiet út in rige antennes foarby de ein fan de lâningsbaan. Twa toanen wurde útstjoerd op ien fan de fjirtich beskikbere ILS-kanalen tusken 108 MHz en 112 MHz. Ien is modulearre op 90 Hz en de oare op 150 Hz, mar beide binne like sterk.
Inner marker (IM)
De inner marker wurdt yn de boargerloftfeart oer de hiele wrâld eins net mear brûkt. Allinnich de militêre loftfeart wol der noch wolris brûk fan meitsje.
Fêsting Aarburg
De Fêsting Aarburg (Dútsk: Festung Aarburg) is in grutte fêsting yn it súdwesten fan it kanton Aargau yn Switserlân. De fêsting behearsket it oansjen fan it stedsje Aarburg en leit op in steile útrinner fan in berch.
Malmö
De stêd hat mear as 300.000 ynwenners en sawat de helte fan alle ynwenners fan Malmö is jonger as 35 jier.
The Breakfast Club
Plot
De groep beslút net oan 'e opstelopdracht fan Vernon te foldwaan, mar ynstee Brian, dy't der wol nocht oan hat, ien opstel foar harren allegear skriuwe te litten. Yn it opstel neamt er himsels en de oaren 'de Brea-itersklub', en konfrontearret er Vernon mei dy syn eigen foaroardielen oer harren. Underwilens jout Claire in makeover oan Allison, troch har út har swarte klean te heljen, har hier te dwaan en har kreas op te meitsjen. Andrew falt suver fan syn stoel as er de nije Allison sjocht, en tsjin 'e ein fan 'e dei hawwe se ferkearing. Claire beslút dat se net mear it ûnoantaastbere prinseske wêze wol, en tutet John. As it neibliuwen op syn ein rint, krûpt John fia it plafon wer werom nei de biezemkast, dêr't er letter útlitten wurdt troch Vernon, dy't miend dat er dêr de heale dei allinne sitten hat. Brian lit it opstel yn 'e bibleteek efter, dêr't Vernon it letter fynt. Foar it skoallegebou, dêr't de learlingen útinoar geane, tutet Andrew Allison, en John Claire. De ferwachting dat alles moandei wer by it âlde wêze sil, komt dúdlik net út. Allison nimt de patch fan it steatskampioenskip wrakseljen fan Andrew syn sportjack, en Claire jout John ien fan har diamanten earbellen, dy't er yn syn eigen ear docht.
Untfangst
Party resinsjes wiene minder posityf. Yn The New York Times skreau Janet Maslin: "Der sitte guon goede jonge akteurs yn The Breakfast Club, hoewol't in pear fan harren ûnspylbere rollen taparte krigen hawwe," ntl. Ally Sheedy en Judd Nelson. James Harwood fan it tydskrift Variety liet The Breakfast Club ôfrinne as in film dy't "wierskynlik foar tige djipdollend trochgean sil foar it hjoeddeistige teenagepublyk, wêrmei't ik bedoel dat de jongelju yn 'e film it grutste part fan 'e tiid trochbringe mei praten ynstee fan dûnsjen, út 'e klean gean of smiten mei iten. Dat, oan 'e oare kant, moat net suggerearje dat se ek wat yntelligints te sizzen hawwe."
Claire Danes
Aktearkarriêre
Danes har trochbraak kaam mei har rol as de fyftjinjierrige Angela Chase yn 'e dramarige My So-Called Life, dy't rûn fan 1994 oant 1995. Foar dizze rol wûn se har earste Golden Globe en in Young Artist Award, en waard se nominearre foar in Emmy. Dêrtoch koe se letter yn 1994 de rol fan Beth March spylje yn 'e filmadaptaasje fan 'e bekende roman Little Women. Oare films dêr't Danes yn cast waard fanwegen har optreden yn My So-Called Life, wiene Home for the Holidays (1995), I Love You, I Love You Not (1996) en To Gillian on Her 37th Birthday (1996), wêrmei't se in twadde Young Artist Award binnenhelle. Ek yn 1996 krige Danes har earste haadrol yn in film, doe't se de rol Julia fertolke yn 'e ferfilming Romeo + Juliet fan Shakespeare syn stik Romeo en Julia. De aktearprestaasje dy't hja yn dy film levere, trune regisseur Baz Luhrmann oan om har op 'e âldens fan sechstjin jier te omskriuwen as "de Meryl Streep fan har generaasje".
Yn 1997 spile Danes in mishannele troude frou yn 'e film The Rainmaker, ûnder rezjy fan Francis Ford Coppola. Teffens hie se dat jiers in rol yn U Turn, fan regisseur Oliver Stone. Yn 1998 fertolke se de rol fan Cosette yn in ferfilming fan Les Misérables en in swiere tinerdochter út in Poalsk ymmigrantegesin yn Polish Wedding. Yn 1999 liende se har stim oan it haadpersonaazje yn 'e animaasjefilm Princess Mononoke, en hie se rollen yn 'e films The Mod Squad en Brokedown Palace. Nei't se yn fiif jier tiid yn trettjin films spile hie, loek Danes har yn 2000 tydlik út 'e filmyndustry werom om har ta te lizzen op har stúdzje oan 'e Universiteit fan Yale.
All Hail King Julien
Utgongspunt fan 'e plot
Kening Julien XIII wurdt bystien troch syn trouwe en folle pleage adviseur, it fingerdier Maurice, en ek troch syn liifwacht, de froulike kroanmaky Clover. Ek de mûsmaky Mort is oanhâldend yn syn gefolch oanwêzich. Mort is de grutste fan fan kening Julien, en hâldt in ferskriklik soad fan him, mar yrritearret him ek sûnder ophâlden. Fjouweresom reitsje se fersyld fan alderhanne aventoeren en swierrichheden. Underwilens besiket de slûchslimme omke-kening Julien hieltyd op 'e nij kening te wurden, wylst der ek oare bedrigings foar it bewâld fan Julien XIII binne, lykas de sljochtsinnige fanaloka Karl en Clover har boasaardige twillingsuster Crimson.
Companionboek
In companionboek is in non-fiksjeboek dêr't ynformaasje yn gearfandele is oer in útjefte op it mêd fan fiksje, almeast in romansearje, mar soms ek ien inkele ferneamde roman. It 'beselskippet' dan sa'n romansearje of roman, en dêr komt de Ingelske namme companion book wei, dy't letterlik "selskipsboek" betsjut. Kwa ynhâld kinne companionboeken frijwat útinoar rinne, mar beskate dingen dy't der eins altyd yn steane, binne:
Reedriden op de Olympyske Winterspullen 2022
200px|thumb|200px|National Speed Skating Oval It reedriden op 'e Olympyske Winterspullen 2022 wurd fan 5 oant en mei 19 febrewaris hâlden yn de National Speed Skating Oval Peking, yn Sina.
Kay Lenz
Jonkheid
Lenz waard berne yn Los Angeles as dochter fan Ted Lenz, in produsint/kommintator en Kay Miller Lenz, model/radiotechikus. Se ferskynde op telefyzje as lytse poppe dy't troch in gast fêstholden waard yn in programma dat har heit produsearre.
Lânsdielen fan Sweden
Sweden kin yndield wurde yn trije lânsdielen: Götaland, Svealand en Norrland. Dizze lânsdielen omfette saneamde lânskippen, ek wol histoaryske provinsjes neamd, mar ha gjin bestjoerlike funksje. Dochs wurde de lânsdielen yn de deistige omgong wol brûkt, bygelyks yn waarberjochten.
Arrestaasje
In oanhâlding bart meastentiids troch in opspoaringsamtner. Dêrnei kinne fierdere stappen ûndernomd wurde om de persoan langer fêsthâlde te kinnen. Sa is de opspoaringsamtner ferplichte om de saak sa gau mooglik, leafst binnen in dei, foar te lieden (ûnder de oandacht fan de ofsier fan justysje te bringen), sadat de ofsier beslisse kin oft de oanhâlding rjochtlik wie.
Caravan of Courage: An Ewok Adventure
Produksje
Nei it ûnbidige súkses fan Star Wars: Episode VI – Return of the Jedi (1983), it ôfslutende diel fan 'e oarspronklike Star Wars-trilogy, waard besletten om 'e fans fierder te betsjinjen troch in op bern rjochte tillefyzjespecial te meitsjen oer ien fan 'e populêrste eleminten út 'e Return of the Jedi, de knuffelige, teddybeareftige Ewoks, in ras fan heallange bûtenierdske wêzens fan 'e Boskmoanne Endor.
Johann Friedrich Stöver
Yn de Twadde Wrâldkriich wie er SS-Schutzhaftlagerführer I yn kamp Amersfoart. Hy wie dêr de twadde man ûnder SS-Obersturmführer Walter Heinrich.
Altai (kraj)
Dútsers
Om 1900 hinne waarden meardere Dútske doarpen yn it gebiet stifte en yn de Twadde Wrâldkriich waarden in soad Wolga-Dútsers nei dat gebiet ferballe. Yn 1991 waard yn it noardeasten fan de kraj tichteby de grins fan Kazachstan it Dútsk nasjonaal rajon (Немецкий национальный район; Nemetski natsionalny rajon) op 'e nij ynsteld. Dêrmei woe de oerheid de Dútsktalige mienskip fan Ruslân in alternatyf jaan foar de emigraasje nei Dútslân. Lang om let binne dochs in soad leden fan de Dútske mienskip emigrearre nei Dútslân. De emigranten waarden wer ferfongen troch etnyske Dútsers út Kazachstan en Kirgyzje, mar dy hiene har fakentiden folle mear mei oare etnyske groepen fermongen en praten gjin Dútsk mear. Yn de tiid fan de stifting fan it Dútske rajon foarmen de Dútsers de mearderheid, mar troch de emigraasje binne Russen de grutste befolkingsgroep.
Hallands län
Geografy
De provinsje beslacht suver itselde gebiet as it lânskip (histoaryske provinsje) Halland.
Roadeljen op de Olympyske Winterspullen 2022
It roadeljen op 'e Olympyske Winterspullen 2022 waard fan 4 oant en mei 10 febrewaris yn it 	National Sliding Centre holden.
RGB-kleursysteem
Heksadesimale kleurkodearring fan it RGB-systeem
right|thumb|500px|Skematyske werjefte fan 'e relaasje tusken RGB-wearde en [[kleurwerjefte.]] Yn it RGB-systeem wurde kleuren troch additive kleurminging opboud út trije primêre kleuren, read, grien en blau; dêrfandinne de ôfkoarting RGB. De hoemannichte fan in primêre kleur dy't by in swarte ûndergrûn nedich is foar it krijen fan 'e frege mingkleur, leit tusken de heksadesimale wearden 00 (neat, 0) en FF (alles, dat yn it desimaal systeem werjûn wurde soe mei it sifer 255).
Kleurberik fan it RGB-systeem
As men sa'n 'bûtenkleur' werjaan wol, wurdt dêrfoar binnen it RGB-systeem in kleur op 'e râne fan 'e trijehoek keazen dy't teminsten deselde tint hat. Dy oanpak jout in útkomst dy't altyd in legere fersêding as de orizjinele kleur hat; it resultaat is dus wat dof.
Twerking
De term 'twerking' is fan ûnbekende oarsprong, mar der besteane ferskate teoryen oer it ûntstean. Sa geane guon lju derfan út dat it om in ferbastering fan it wurd footwork ("fuottewurk") giet, wylst oaren tinke dat it in gearlûking is fan 'e tiidwurden to twist ("draaie") en to jerk ("skuorre"). It blôch fan it Oxford English Dictionary, it standertwurdboek fan 'e Ingelske taal yn Grut-Brittanje, hâldt lykwols út dat it om in ferbastering giet fan it tiidwurd to work ("wurkje"), mei't iere útfierders fan 'e dûns oanmoedige wêze soene mei de útrop ''Work it! Work it!'' Der binne oanwizings dat twerking koart nei 2000 ûntstien is yn New Orleans, dêr't it ûnderdiel waard fan 'e strjittaal fan 'e Afro-Amerikaanske jongerein, en tagelyk opkaam mei in pleatslike styl fan hiphopmuzyk dy't bekend stiet as bounce.
Sjenre
Telefyzje
Foarbylden fan sjenres tillefyzjeprogramma's binne de tillefyzjesearje, de soapsearje, de aktualiteiterubryk, it praatprogramma, de tillefyzjefilm en it realitytillefyzjeprogramma.
Motorboatracen op de Olympyske Simmerspullen
100px|right
Mediafranchise
In mediafranchise of multymediafranchise is in groep byinoar hearrende wurken yn ferskillende media. Ornaris giet it dan om media lykas films, tillefyzjesearjes, kompjûterspultsjes, boeken en muzykalbums. In mediafranchise begjint altyd mei ien orizjineel wurk, dêr't dan omreden fan kommersjeel súkses oare wurken fan ôflaat wurde. Soms produsearje de oarspronklike rjochthawwenden alle oangeande media, mar it kin ek wêze dat der in lisinsje ferkocht wurdt oan in oare produsint om in ôflaat wurk yn in oar medium te produsearjen (bgl. as in filmstudio in oerienkomst slút mei in kompjûterspultsjesprodusint om op basis fan ien fan harren films sa'n spultsje te meitsjen). Ek merchandising op tal fan manearen (bgl. troch T-shirts te meitsjen mei it logo fan it oarspronklike wurk) heart ta in mediafranchise.
Ien fan 'e súksesfolste mediafranchises aller tiden is Star Wars, dat yn 1977 begûn mei de oarspronklike film Star Wars. Op basis fan dy film wiene anno 2019 acht ferfolchfilms makke plus twa films dy't yn itselde universum spilen, en fierders trije tillefyzjefilms, in lange tekenfilm, seis tekenfilmsearjes, ferskate soundtrackalbums, in radiosearje, mear as hûndert romans en stripalbums, trije companionboeken, in stikmannich kompjûterspultsjes en in breed skala oan boartersguod. Ek bestiene der yn 2019 fjouwer ferdivedaasjeparken mei in Star Wars-tema. Oare tige bekende foarbylden fan mediafranchises binne: it Marvel Cinematic Universe (mei û.m. Iron Man, Captain America, Guardians of the Galaxy en Thor), J.K. Rowling's Wizarding World (mei û.o. Harry Potter), Shrek, Star Trek, Middle Earth (mei û.m. The Lord of the Rings), Despicable Me, Indiana Jones, Toy Story, The Incredibles, Finding Nemo, Ice Age, Madagascar, Terminator, The Matrix, Alien en Kung Fu Panda.
Michael Caine
Sir Michael Caine (berne as: Maurice Joseph Micklewhite; Londen, 14 maart 1933) is in Britsk akteur en filmprodusint fan Ingelsk en Iersk etnysk komôf dy't bekend stiet om syn Cockney-aksint. Hy wurke fan 'e 1950-er jierren ôf as film- en tillefyzje-akteur en briek yn 'e 1960-er jierren troch mei films as Zulu, Alfie, The Italian Job en Battle of Britain. Bûten it Feriene Keninkryk waard er benammen bekend mei syn rollen yn The Man Who Would Be King, The Eagle Has Landed, A Bridge Too Far, The Cider House Rules en Miss Congeniality. Hy wûn twaris de Oscar yn 'e kategory bêste manlike byrol, twaris de Golden Globe foar bêste manlike haadrol en ien kear de BAFTA Award foar bêste manlike haadrol.
Jonkheid en oplieding
Caine waard yn 1933 berne as Maurice Joseph Micklewith yn it St Olave's Hospital yn 'e Londenske wyk Rotherhithe. Syn heit, Maurice Joseph Micklewith sr., wie in kroader op 'e fiskmerk, en syn mem, Ellen Frances Marie Burchell, wie kokkinne en wurkster. Syn heit, waans foarâlden Ierske Reizgers wiene, wie roomsk, mar syn mem wie protestantsk, en sa waard Caine ek grutbrocht. Hy hie in jongere broer, Stanley Micklewhite (1935-2013), dy't ek as akteur wurke, ûnder de artystenamme Stanley Caine. Nei it ferstjerren op hege jierren fan harren mem ûntdieken de bruorren Caine dat se in âldere healbroer hiene, David William Burchell, in foarsoan út in eardere relaasje fan harren mem. Dy litte oan in earnstige foarm fan epilepsy en hie syn hiele libben trochbrocht yn it Psychiatrysk Sikehûs Cane Hill. Hoewol't harren mem him dêr geregeldwei besocht, fertelde se noch har lettere bern, noch har man ea dat se in âldere soan hie. David ferstoar yn 1992.
Santiger en tachtiger jierren
Yn 1976 spile Caine de haadrol fan Luftwaffe-kolonel Kurt Steiner yn in oare tige bekende film, The Eagle Has Landed, nei in roman fan Jack Higgins. De oarlochsfilm giet oer in ôfdieling nazy-Dútske paratroepen, dy't ûnder de Twadde Wrâldoarloch ferklaaid yn Poalske unifoarmen nei Ingelân ta stjoerd wurde om premier Winston Churchill út 'e wei te romjen. As tsjinspilers hie Caine yn dy film û.m. Hollywoodstjerren as Donald Sutherland en Robert Duvall. Yn 1977 spile Caine ek yn in oare film oer de Twadde Wrâldoarloch: A Bridge Too Far, dy't de Slach om Arnhim yn byld brocht.
Priveelibben
Caine wie fan 1955 oant 1962 troud mei aktrise Patricia Haines, mei wa't er in dochter hat, Dominique (dy't ferneamd is nei de heldinne yn 'e roman The Fountainhead fan Ayn Rand). Dat houlik einige lykwols yn in skieding. Yn 1968 hie Caine koarte tiid in relaasje mei de Nikaragûaaanske aktrise Bianca Jagger. Sûnt 8 jannewaris 1973 is er troud mei aktrise en model Shakira Baksh, in islamityske Ingelse fan Yndo-Guyaneesk komôf. Hy kaam mei har yn 'e kunde nei't er har yn in reklamespotsje foar kofje fan Maxwell House sjoen hie, en fia-fia har tillefoannûmer wist te bemachtigjen. Hy skille har dêrnei tsien dagen efterinoar eltse dei op oant se úteinlik belies joech en der yn tastimde om mei him op in ôfspraakje te gean. Hja hawwe in dochter, Natasha Haleema. Hoewol't er in kristen is dy't mei in moslima troud is, joech er oan, doe't er dêrnei frege waard, dat har op dat mêd "nea fraachstikken of swierrichheden oppenearje."
Sean Lawless
Libben en karriêre
Lawless waard mooglik yn 1991 earne yn 'e Feriene Steaten berne. Op 'e middelbere skoalle wied er lid fan sawol it Amerikaansk fuotbaltiim as it basketbaltiim. Yn 2012, doe't er 21 jier west hawwe soe as syn bertejier kloppe, sette er útein mei in wurkpaad as pornoakteur. Neffens de Internet Adult Film Database (IAFD) hie Lawless begjin 2017 yn mear as twahûndert pornofilms spile, û.m. foar sokke foaroansteande labels as Digital Playground en Pure Play Media. Folle mear wied er lykwols yn 't spier foar pornowebsiden op it ynternet, wêrûnder BangBros, Reality Kings, Brazzers en Naughty America.
Kingston upon Thames
Skiednis
Kingston upon Thames wurdt yn de takomstfyzje London Plan (2004/2015) neamd as ien fan de 19 metropolitan centres fan Grut-Londen mei in fersoargingsgebiet dy't grutter is as de eigen borough. Teffens is it ien fan de 38 opportunity areas yn de agglomeraasje, gebieten mei positive ûntjouwingsmooglikheden.
Skout-by-nacht
Skematysk oersjoch
Oersjoch fan 'e skout-by-nachtsrangen mei ekwivalinten yn oare kriichsmachtûnderdielen:
Katedraal fan Caltagirone
Yn juny 1920 ferliende paus Benediktus XV de tsjerke de earetitel basilyk.
CMYK-kleursysteem
It CMYK-systeem wurdt benammen brûkt by drukinketen en ferven. Ek komt soms it CMY-kleursysteem foar, wêrby't gjin swart brûkt wurdt. Yn 'e druktechnyk liedt dat lykwols yn 'e regel ta te ljochte ôfbyldings, om't de dûnkerste kleur dy't mei syaan, maginta en giel makke wurde kin in dûnkerbrunige tint griis is. Dêrnjonken rekket papier trochweakke mei inket as der in kombinaasje fan 100% syaan, 100% maginta en 100% giel op printe wurdt.
Motorboatracen op de Olympyske Simmerspullen 1908
Medaljespegel
De top twa fan lannen dy't by it motorboatracen medaljes wûn ha tidens de Olympyske Simmerspullen fan 1908.
Grutte Priis Formule 1 fan Abû Dabi 2013
Utslaggen fan de Grutte Priis Formule 1 fan Abû Dabi 2013 yn Abû Dabi op 3 novimber. It wie de santjinde race fan 19 races fan de Formule 1 yn 2013. Hy waard op it Yas Marina Circuit hâlden. De race waard hâlden oer 55 omgongen op it 5,5 km lange sirkwy foar in raceôfstân fan 305,3 kilometer.
Newton Knight
Amerikaanske Boargeroarloch
Nei't de ôfskieding in feit wie en Mississippy mei de oare ôfskate Súdlike steaten de nije Konfederearre Steaten fan Amearika foarme hie, naam Knight yn july 1861 tsjinst yn it 8e Missisippiaanske Ynfanteryrezjimint. In healjier letter krige er ferlof om thús syn heit te fersoargjen, dy't slim yn 'e minnichte rekke wie. Yn maaie 1862 joech Knight him mei in stikmannich freonen en buorlju by Kompanjy F fan it 7e Mississippiaanske Ynfanterybataljon. Hja joegen der de foarkar oan om mei bekenden te tsjinjen ynstee fan mei frjemden.
Yn oktober 1862 waard Knight troch syn oerhearrrigen yn it Konfederearre leger rapportearre as absint sûnder ferlof. Jierren letter soed er syn desersje ferdigenje troch te sizzen: "As sy it rjocht hiene om my op te roppen foar de tsjinstplicht wylst ik net tsjin 'e Uny fjochtsje woe, hie ik it rjocht om nei hûs te gean doe't ik myn nocht hie." Hy waard stil wei yn 'e gaos dy't útbriek nei de Konfederearre nederlaach by Corinth en de dêropfolgjende weromtocht. Nei't er goed 320 km nei hûs ta rûn hie, skeat er dêr, neffens it lettere tsjûgenis fan ferskaten fan syn famyljeleden, fuortendaliks Morgan dea. Begjin 1863 waard Knight oppakt en in skoft finzen set foar desersje, en der binne oanwizings dat er doe martele waard troch syn bewekkers. It Konfederearre leger baarnde syn pleats oan 'e grûn ta ôf om in foarbyld foar oaren te stellen, sadat syn frou en bern yn folsleine earmoede efterbleaune.
Troch de ynset fan bloedhûnen wist Lowry tsien leden fan 'e Knight Kompanjy op te spoaren, dy't dêrnei stânrjochtlik eksekutearre waarden. Under harren wiene ek Knight syn neven Benjamin Franklin Knight en Sil Coleman. Knight sels krige Lowry lykwols net te pakken. Knight soe nei de oarloch fertelle dat de Knight Kompanjy op dit punt yn 'e oarloch om 'e nocht besocht hie en brek troch de Konfederearre linys hinne sadat se harren oanslute koene by it opmarsjearjende Noardlike leger. Ynstee begûnen se neitiid op 'e nij in guerriljastriid tsjin 'e Konfederearre besettingsmacht, dy't oanhold oant de ein fan 'e Amerikaanske Boargeroarloch yn april 1865.
Kommandeur (militêre rang)
Yn 'e Nederlânske kriichsmacht
(oansprektitels kursyf werjûn)
Gûadelûp
Geografy
thumb|Kaart It departemint Gûadelûp bestiet sûnt 2003 út sân gebieten: Îles des Saintes (dat út njoggen lytse eilannen bestiet, wêrfan der twa permanint bewenne binne) Îles de la Petite Terre
Nikolaastsjerke (Onstwedde)
Skiednis
De tsjerke fan Onstwedde foarme it sintrum fan it seendrjocht yn it Aartsdiakonaat Fryslân, dêr't ek grutte parten fan it Iemslân ta hearden. Dêrmei kin oannaam wurde dat it hjoeddeistige tsjerkegebou ien of mear foargongers hân hie, dêr't de âldste fan út de tsiende of alfde iuw komt. Om 1150 hinne waard de tsjerke fan Unsvede foar it earst neamd en it wie doe noch de iennige tsjerke yn Westerwâlde. Pastoar Gerardus Bol neamde himsels yn 1466 kerckheer to Unswedde, deken in Vreslant. Hy brûkte as segel in ôfbyld fan Sint-Piter. De fikaris Herman naam yn 1468 dy funksje waar en brûkte dêrby dat segel myns ampts der Dekenije.
Ynterieur
Yn de tsjerke stiet in goatysk doopfont fan Bentheimer sânstien, nei alle gedachten út 1524. It doopfont waard nei de Reformaasje út de tsjerke helle en kaam terjochte yn de buorskip Veenhuizen, justjes bsúdwesten Onstwedde. Dêr waard it brûkt as drinkbak foar it fee en faaks ek as slypstien foar knyften. Yn 1950 bea de doetiidske eigener it doopfont oan de tsjerke, mar om't it tsjerkebestjoer it doopfont yn de toer sette woe, lyts de eigener syn bod wer yn. Yn 1989 waard fannijs oanspraak makke op it doopfont. Yn 1991 waarden de earste trije bern yn it âlde doopfont doopt.
Bordeel
In bordeel, huorrehûs of huorrekast, is in gebou of bedriuw dêr't klanten komme om seksuële omgong te hawwen mei in prostituee. Ornaris wurkje der ferskate prostituees yn ien bordeel. Faak wurdt it bordeel rund troch in poaier of troch in madam dy't sels net (mear) as prostituee aktyf is, mar yn ruil foar betelling fasiliteiten beskikber steld foar de aktive prostituees. Dy binne faak ree om foar sokke fasiliteiten te beteljen om't wurkjen yn in bordeel in stik feiliger is as strjitteprostitúsje. Foar bordelen wurde faak eufemismen of skûlnammen brûkt, lykas massaazjesalon, skientmesalon, sauna, bar, stripklub of callgirlservice. Yn in protte lannen is prostitúsje, en dêrmei dus ek it runnen fan in bordeel, by wet ferbean. Yn lannen dêr't it bestean fan bordelen legaal is, of dêr't it yllegaal is mar dulde wurdt, meie bordelen yn 'e regel inkeld bestean yn saneamde rôze buerten fan gruttere plakken.
Golf op de Olympyske Simmerspullen
100px|right
Zarrah Angel
Lichemsskaaimerken
Zarrah Angel is blank, mei brune eagen en brún hier. Neffens har offisjele opjefte is se 1.77 m lang, mei in gewicht fan 59 kg, en in natuerlike kupmaat 36A. Behalven troch har earlellen hat se gjin piercings, mar se hat wol ferskillende tatoeaazjes, û.m. op har lofterboppe-earm, har lofterûnderearm, har rjochterûnderearm en de bûtenkant fan har rjochterboppeskonk.
Fier!
Organisaasje
Fier! is in stifting, dy't yn septimber 1978 yn Ljouwert as selsstannige organisaasje oprjochte waard. Anno 2018 binne der ek fêstigings yn Grins, Rotterdam en De Haach. Fan 31 desimber 2009 ôf wurdt Fier! bestjoerd troch in twakoppich bestjoer, dat bestiet út in foarsitter en ien oar bestjoerslid, dy't lykwols tegearre foech hawwe. Dêrnjonken is der in ried fan tafersjoch dy't sizzenskip oer it bestjoer hat.
Subtraktive kleurminging
Primêre subtraktive kleuren
giel maginta syaan
Bankdrukken op de Paralympyske Simmerspullen 1988
De VIIIe Paralympyske Simmerspullen warden yn 1988 yn Seoel, Súd-Korea Hâlden.
Onstwedde
Under it doarp Onstwedde falle ek de tolve buorskippen: Barlage, Blekslage, Höfte, Holte, Smeerling, Sterenborg, Ter Maarsch, Ter Wupping, Veenhuizen, Vledderhuizen, Vosseberg en Wessinghuizen.
Eardere gemeente
Doe't yn 2018 de nije gemeente Westerwâlde, troch it gearfoegjen fan de gemeenten Vlagtwedde en Bellingwedde, ûntstie, wiene der ek guon fan betinken dat Onstwedde him fan de gemeente Stedskanaal ôfspjalte moast en nei de nije gemeente Westerwâlde ta gean moast, fanwegen de lânskiplike en kulturele oerienkomsten mei Westerwâlde en de ferskillen dêrfan mei de Kanaalstreek.
Hantsjebakken
By it hantsjebakken slane de ferkeaper en de eventuele keaper inoar by it loven en bieden op 'e hân om in priis oerien te kommen. Dat giet krekt sa lang troch oant de belutsen partijen it iens wurden binne. As dat punt berikt wurdt, slút men it hantsjebakken ôf mei in hândruk. It komt ek foar dat der gjin oerienstimming berikt wurde kin oer de priis; yn sokke gefallen fynt der gjin ôfslutende hândruk plak.
The Best Little Whorehouse in Texas (film)
The Best Little Whorehouse in Texas (Ingelsk foar "It Bêste Bordeeltsje fan Teksas") is in Amerikaanske filmmusical en komeedzjefilm út 1982 ûnder rezjy fan Colin Higgins, dy't ek ien fan 'e filmprodusinten wie en yn 'e mande mei oaren it senario skreau. It ferhaal giet oer in (yllegaal) bordeel yn in lyts plakje yn 'e Amerikaanske steat Teksas. De pleatslike sheriff, dy't in relaasje hat mei de hoeremadam, sjocht it bestean fan it bordeel troch de fingers, mar as de korrupte gûverneur fan Teksas dêr lucht fan kriget, twingt er de sheriff om it bordeel te sluten, net om't dat de wet is, mar om't er der polityk syn foardiel mei dwaan kin. De haadrollen waarden spile troch Burt Reynolds as de sheriff, Dolly Parton as de hoeremadam, Dom DeLuise as in skynhillige tillefyzjepresintator en Charles Durning dy't skittere as de achterbakse gûverneur. De film is in adaptaasje fan 'e Broadway-musical út 1978 mei deselde namme. The Best Little Whorehouse in Texas ûntfong tuskenbeiden kritiken, mar hie grut súkses yn 'e bioskopen.
Resultaat
The Best Little Whorehouse in Teksas gie op 23 july 1982 yn 1.400 bioskopen yn 'e Feriene Steaten yn premiêre, en brocht yn it iepeningswykein $11.874.268 yn 't laadsje. Dat wie in nij rekôr, wêrmei't de foargeande rekôrhâlder, E.T. fan Steven Spielberg, dy't seis wiken earder útkommen wie, ûnttroane waard. Doe't de bioskoopfertoanings fan The Best Little Whorehouse in Teksas op 21 oktober einigen, hie de film $69.701.637 oan omset makke, wat delkaam op in winst fan $49,2 miljoen.
Hunter Bryce
Libben en karriêre
Bryce waard yn 1980 berne yn Pittsburgh, yn 'e steat Pennsylvania, as ien fan 'e twa bern yn it gesin fan Howard en Karen Johnston. Se hie ien broer, Matthew, en wie fan mingd Italjaansk en Ulstersk (Noardiersk protestantsk) komôf. Bryce folge oant 1998 de middelbere skoalle oan 'e Frazier High School yn Pittsburgh. Dêrnei studearre hja Ingelske literatuer mei as byfak non-fiksjeskriuwen oan 'e Universiteit fan Pittsburgh en behelle yn 2003 dêryn in bachelorstitel.
Barnaûl
Barnaûl (Russysk: Барнау́л) is in stêd yn de Russyske Federaasje. De stêd is de haadstêd fan de kraj Altaj en leit oan de Ob, de langste rivier fan it lân.
Golf op de Olympyske Simmerspullen 1904
Glen Echo Country Club
De Glen Echo Country Club is in private golfclub dy't iepene is yn 1901. Yn 1904 waard hjir it Olympyske Golftoernoai hâlden. De golfbaan bestiet út 18 holes. De golfbaan is ûntworpen troch James Foulis út Skotlân en is 5,8 km lang.
Kaptein-luitenant-op-see
In kaptein-luitenant-op-see is in haadofsier fan hege rang yn 'e nasjonale kriichsmacht fan in soad lannen. Dizze rang komt foar by de marine; de ekwivalinte rang by de lânmacht, de loftmacht, de maresjesee en de mariniers is luitenant-kolonel, wylst yn guon lannen de ekwivalinte rang by de loftmacht wing commander is. Ut histoaryske grûn is de oansprektitel fan in kaptein-luitenant-op-see "oerste", en wurdt ek de rang sels wol ynformeel as sadanich oantsjutten.
Augustinus Georg Lycklama à Nijeholt (1794-1828)
Augustinus Georg Lycklama à Nijeholt (Ljouwert, 8 septimber 1794 - Amsterdam, 29 oktober 1828) wie in Nederlânske politikus.
Theodoor Hendrik van de Velde
Njonken de ferneamdheid dy't Van de Velde troch Het Volkomen Huwelijk krige, hat er ek de ûntdekking, yn 1905, op syn namme stean dat froulju mar ienris yn in menstruaasjesyklus ovulearje. Dat holp om foarmen fan bertebeheining op basis fan 'e saneamde kalindermetoade te ferbetterjen, en droech letter ek by ta de ûntwikkeling fan oare systemen foar periodike ûnthâlding. Van de Velde kaam yn 1937 by it Italjaanske Locarno om by in fleantúchûngemak.
Sêne
Yn it ramt fan 'e sinematografy kin in sêne karakterisearre wurde as in kombinaasje fan ûnderskate byinoar hearrende shots (bylden opnommen út ûnderskate kamerahoeken). As in sêne út ien shot bestiet, wurdt der sprutsen fan in sekwinsjeshot. Ferskate besibbe sênes of ien sêne dy't binnen in film hielendal op himsels stiet, neamt men yn 'e sinematografy in sekwinsje. In spylfilm fan likernôch twa oeren lingte telt yn meastal 50 oant 300 sênes.
Grot
Bisten
Foar in protte bistesoarten binne grotten in foarm fan húsfêsting dêr't se net sûnder kinne. Sokke bisten wurde troglofilen neamd. Men kin dêrby tinke oan flearmûzen, dy't nachts útfleane om op ynsekten te jeien, mar oerdeis hingjend oan it plafon fan grotten yn grutte koloanjes fan soms wol miljoenen eksimplaren sliepe. Oare bistesoarten komme útslutend yn grotten foar en sjogge nea it deiljocht. Dy bisten wurde troglobiten neamd. Faak binne dy útsûnderlik goed oanpast oan it libben yn oanhâldend tsjuster en binne harren eagen degenerearre om't se dêr yn grotten neat oan hawwe. In goed foarbyld dêrfan is de olm, in salamandersoarte út beskate grotten yn Sloveenje. Oare bisten hawwe oanpassings om yn it tsjuster har paad fine te kinnen, lykas swypspinnen, dy't sterk ferlinge foarpoaten hawwe dêr't se mei taaste kinne. Yn guon grotten yn Australaazje produseare de larven fan it langpoatesoarte Arachnocampa luminosa troch in gemysk proses dat bioluminesinsje hjit in blau-griene gloede, wêrmei't se proaien lokje. Yn 'e Waitomo-grotten fan Nij-Seelân is dy gloede sa spektakulêr, dat der op deistige basis hûnderten toeristen op ôfkomme.
Joeri Krotkov
Op grûn fan it boek The Red Monarch ferskynde yn 1983 de komeedzjefilm mei deselde namme.
Amadou Toumani Touré
Karriêre
Yn 2007 die Touré op 'e nij mei oan 'e Malineeske presidintsferkiezings. Yn 'e earste omgong wûn er al rom mear de 50% fan 'e stimmen dy't nedich wie om in twadde omgong oerstallich te meitsjen, ntl. 71,2%. Syn wichtichste tsjinstanner, parlemintsfoarsitter Ibrahima Boubacar Keita, behelle mar 19,2% fan 'e stimmen. De opposysje wegere dy útkomst te akseptearjen en spriek fan stimbusfraude, mar neffens ynternasjonale waarnimmers wiene de ferkiezings frij en earlik ferrûn. Yn syn twadde termyn as presidint ferbettere Touré de ynfrastruktuer fan syn lân en rjochte er ek it earste Malineeske syktekostefersekeringssysteem op. Yn 2011 befêstige er by in parsekonferinsje dat er him hâlde soe oan it yn 'e grûnwet fêstleine maksimum fan twa presidintskipsterminen, en dat er him by de Malineeske presidintsferkiezings fan 2012 net op 'e nij ferkiesber stelle soe.
Tertiêre kleur
In tertiêre kleur is in kleur dy't men kriget troch minging fan alle trije primêre kleuren. Dy primêre kleuren binne by additive kleurminging read, grien en blau, en by subtraktive kleurminging maginta, syaan en giel. As mar twa fan 'e trije primêre kleuren nedich binne om in kleur oan te meitsjen, dan giet it om in sekundêre kleur.
Yn termen fan 'e trije kleurdiminsjes is in tertiêre kleur in kleur fan fermindere yntinsiteit, mar allinnich as syn posysje yn 'e kleurromte leit tusken in folslein fersêde primêre kleur en swart yn. Yntinsiteitsferminderings nei wyt ta, of ferminderings yn fersêding nei de yn tonaliteit mei de fersêde kleur oerienkommende griiswearde (en kombinaasjes dêrfan) wurde dus ornaris net 'tertiêr' neamd. It gefolch is dat de helte fan 'e kleurromte eins gjin namme hat. Boppesteande betsjut dat men eltse tertiêre kleur ek oanminge kin troch tafoeging fan swart oan 'e oanbelangjende 'folle' kleur.
Victoria (Britsk-Kolumbia)
Skiednis
In boom yn 'e ûnreplik-goedmerk einige oan 'e foarjûn fan it útbrekken fan 'e Earste Wrâldoarloch. Victoria krige dêrtroch in protte Edwardiaanske iepenbiere en kommersjele gebouwen en wenten, dy't sterk bydroegen ta it steatlike karakter fan 'e stêd. Om't der fanwegen de útbrutsen ekonomyske resesje in protte wurkleazens hearske, koene der yn Victoria in protte soldaten rekrutearre wurde foar de striid yn Jeropa. Twa bataljons ynfantery, it 88e Victoria Fuseliers en it 50e Gordon Heechlanners, waarden folslein foarme út ynwenners fan 'e stêd. Nei de Earste Wrâldoarloch en de Grutte Depresje fan 'e 1930-er jierren krige Victoria mei it útbrekken fan 'e Twadde Wrâldoarloch yn 1939 wer ekonomyske groei.
Ekonomy
De ekonomy fan Victoria rêst op 'e pylders fan yndustry en tsjinsten. Op it mêd fan 'e yndustry wurde der yn 'e stêd benammen itenswaren, farmaseutika en technologyske produkten lykas kompjûters en apparatuer foar telekommunikaasje makke. Op it mêd fan 'e tsjinstesektor giet it fral om ynstellings fan 'e federale, provinsjale en gemeentlike oerheid en fierders om it ûnderwiis en it toerisme. Victoria hat twa universiteiten: de Universiteit fan Victoria en it Camosun Kolleezje. Dy beide ynstituten hawwe tegearre mear as 33.000 studinten en wurknimmers. Elts jier binne der yn Victoria 3,5 miljoen oernachtings fan toeristen, dy't mear as C$1 miljard yn 'e stêd útjouwe. Dêrnjonken wurdt Victoria jiers oandien troch 500.000 deitoeristen dy't arrivearje op cruiseskippen.
Demografy
Victoria hie yn 1871 noch mar krapoan 3.300 ynwenners. Tsien jier letter wie dat oanwoeksen ta krapoan 6.000. Noch wer tsien jier letter, yn 1891, wie de befolking mear as fertrijefâldige ta hast 17.000. Yn 'e tweintichste iuw begûn Victoria yn 1901 mei 21.000 ynwenners. De stêd groeide fia 32.000 yn 1911 oant 39.000 yn 1921. Yn 'e 1920-er jierren stagnearre de befolkingsgroei, en yn 1941 hie Victoria 43.000 ynwenners. Nei ôfrin fan 'e Twadde Wrâldoarloch begûn de befolking wer te groeien, fan 51.000 yn 1951 fia 55.000 yn 1961, 62.000 yn 1971 en 64.000 yn 1981 oant 71.000 yn 1991. Yn 2001 hie de stêd 74.000 ynwenners, en yn 2011 80.000.
Kampo Abdena
Skiednis
Kampo Abdena wie haadling fan Hinte, in plak yn East-Fryslân. Hy wie in soan fan Luerd Abdena en hie ien broer en twa healbroers. Hisko Abdena, dy't letter proast fan Emden waard wie in neef fan him. Kampo boaske mei Gyla von Stedesdorf, en hie 3 bern.
Regnerus Lycklama à Nijeholt (1703-1756)
Politikus
Op 3 jannewris 1741 waard hy oansteld as grytman fan Lemsterlân. Hy ferruile dy gritenij op 12 janewaris mei Utingeradiel. Yn 1748 wie hy lid fan de Steaten. Hy stoar, net-troud, op 19 maart 1756 yn Ljouwert en waard begroeven yn de tsjerke fan Aldeboarn.
Jan de Rapper
1940-1945
Op 23 desimber 1943 waard Willem Santema oppakt. Hy briefke út kamp Haaren wei mei De Rapper.
The Fifth Element
Plot
Mei't diva Plavalaguna in optreden fersoarge sil op 'e fakânsjeplaneet Fhloston Paradise, beävensearret generaal Munro dat syn bêste man, majoar b.tsj. Korben Dallas, in reis dêrhinne wint, sadat er undercover de stiennen fan Plavalaguna oernimmen kinne sil. Dallas fielt hielendal neat foar de misje, oant er foar it ferstân kriget dat er Leeloo wer sjen sil, ta wa't er him oantlutsen fielt. Vito Cornelius, dy't him net fertrout, Aknot, dy't de foarm fan in minske oannommen hat, en de assistint fan Zorg besykje allegear Dallas syn plak yn te nimmen, mar hy is harren te fluch ôf. De preester reizget as ferstekling mei it romtefear nei Fhloston Paradise mei, nei't er syn learling David opdroegen hat om yn 'e timpel yn Egypte alles ree te meitsjen. De Mangaloaren brûke har eigen romteskippen om Fhloston Paradise te berikken en Zorg fermoardet syn assistint en reizget dêrnei sels ôf nei de fakânsjeplaneet.
Untfangst
The Fifth Element krige oer it algemien positive resinsjes fan 'e filmkritisy. Sa omskreau Kevin Thomas fan 'e Los Angeles Times de film as in "yngewikkelde, sels teätrale science fiction-fantasij" dy't "in stik waarmer en grappiger is, en guon fan 'e meast ferfine en humoristyske produksje- en kostúmûntwerpen omfettet dy't jo ea sjoen hawwe." Yn syn resinsje yn 'e Chicago Sun-Times joech de foaroansteande kritikus Roger Ebert The Fifth Element 3 fan 4 stjerren. Hy neamd it "ien fan 'e grutte healwize films" en sleat ôf mei: "Ik soe dizze film net mist hawwe wolle en ik ried him oan om 'e rykdom oan bylden. Mar mei in spyldoer fan 127 minuten, dat dochs in hiel ridlike lingte is foar in film, fielt er wol wat lang oan."
Poalsk-Russyske Oarloch
de Poalsk-Russyske Oarloch (1919-1921), ek wol de Fyfde Poalsk-Russyske Oarloch neamd
Jenny Hendrix
Libben en karriêre
Hendrix waard yn 1986 berne yn New Port Richey, yn 'e Amerikaanske steat Floarida. Hja is fan mingd Filipynsk-Italjaansk etnysk komôf. As tiner fûn se wurk as reklamemodel foar it sinnebrânoaljemerk Hawaiian Tropic en it enerzjydrankmerk Rockstar Energy Drink. Yn 2004, doe't se 18 jier wie, begûn Hendrix as stripper te dûnsjen, wêrnei't se yn 2005, mei 19 jier, har debút makke as pornografysk aktrise (ûnder de skûlnamme Hannah) yn in sêne op 'e webside Captain Stabbin, dy't fêstige is yn súdlik Floarida.
Slach by Slim Buttes
Foarskiednis
De Grutte Sû-Oarloch fan 1876 briek yn it foarste plak út om't der ûnder de Ekspedysje nei de Black Hills, yn 1874, goud fûn wie yn 'e Black Hills, in gebiet dat hillich wie foar de Lakota en dat diel útmakke fan it Grutte Sû Reservaat. Neitiid woe it Amerikaanske regear, dat it berchtme yn 1868 ûnder it twadde Ferdrach fan Fort Laramie 'foar ivich' oan 'e Yndianen ôfstien hie, dat de Lakota it gebiet opjaan soene. Dêr woene hja lykwols neat fan witte. Doe't ûnder de Goudkoarts fan de Black Hills tûzenen blanke goudsikers tsjin alle ôfspraken yn it lân fan 'e Yndianen binnenkrongen, waard in wapene konflikt ûntsjinkearber.
Feitze de Vries
Nei de befrijiing hat De Vries aktyf west as pelotonskommandant fan de 1e Kompanjy fan it Dutch National Battalion. Op 12 july 1945 gie dit bataljon oer yn in ûnderdiel fan de Keninklike Lânmacht. De Vries wie ûnderdiel fan dit rezjimint yn de funksje fan twadde luitenant.
Munster fan Basel
Eardere bouwurken
Eartiids, yn de earste iuw foar Kristus, lei op de heuvel dêr't hjoeddedei de munstertsjerke stiet, in fortifisearre Keltyske stêd. De gallyske muorre fan dy stêd waard by opgravings yn 1970 ûntdutsen. Sawol it plak fan de poarte as it histoaryske strjittenpatroan koe foar in part trasearre wurde. Op it plak fan it munster fertakke de strjitte him en mooglik hat dêr in lytse timpel stien, dy't letter plak meitsje moast foar in romeinsk fort.
Konsylje fan Basel
Nei it sluten fan de pauslike universiteit besochten boargers fan Basel in nije universiteit te stiftjen. De lettere paus Pius II, dy't foar it konsylje yn Basel as sekretaris tsjinne hie, makke mei de útjefte fan in stiftingsbul de wei iepen om op 4 april 1460 de Universiteit fan Basel te iepenjen.
Galluspoarte
Tusken de Galluspoarte en it dêrboppe ynbrochte roasfinster binne skuorren te sjen dy't noch fan de ierdskodding fan 1356 datearje.
Ynterieur tsjerke
Tichteby it Erasmus-epitaaf is in plakette te sjen mei romaanske foarstellings út it libben fan Finsintius fan Zaragossa, dy't yn 304 nei Kristus de martlerdea stoar. It datearret nei alle gedachten út likernôch 1100 en hat foar de reformaasje in diel fan in alter west.
Krypte
Oant de jierren 1850 wie der ûnder de fiering in eastlike en in westlike krypte. Hjoeddedei is der allinne noch in eastlike krypte. Yn de krypte lizze de grêven fan de Baseler biskoppen fan de 10e oant de 13e iuw. De âldste sarkofaach is fan biskop Rudolf II, dy't by de ynfal fan de Hongaren yn 917 it libben liet. Syn sarkofaach stiet tsjintwurdich yn de noardlike apsis fan de omgong. Njonken de sintrale apsis yn de omgong binne twa biskoppen te sjen: Adalbero I, de bouhear fan de Heinrichtsjerke, en Lütold I fan Aarburg, de skinker fan it Marije-alter. Harren grêven waarden yn 1907 foar dy apsis ûntdutsen.
Bankdrukken op de Paralympyske Simmerspullen 2004
De XIIe Paralympyske Simmerspullen waarden yn 2004 yn Atene, Grikelân halden.
Preview
"Preview" of "The Preview" hat yn de Wikipedy ferskate betsjuttings:
Rôldereftigen
Taksonomy
De rôldereftigen omfetsje 6 famyljes mei yn totaal sa'n 180 soarten. De grutste famylje is dy fan'e iisfûgels.
Bankdrukken op de Paralympyske Simmerspullen 2008
De XIIIe Paralympyske Simmerspullen hiene plak yn Peking, de haadstêd fan de folksrepublyk Sina.
The Walt Disney Company
Iere súksessen
Neitiid gie Disney troch mei it meitsjen fan koarte tekenfilms, mar ek mei de produksje fan lange films, dy't allegear klassikers waarden: Pinocchio (1940), Fantasia (1940), Dumbo (1941) en Bambi (1942). Doe't de Feriene Steaten nei de oanfal op Pearl Harbor by de Twadde Wrâldoarloch belutsen rekken, waarden in protte wurknimmers fan Disney oproppen foar militêre tsjinst, wêrûnder in grut diel fan 'e tekeners. De Amerikaanske en Kanadeeske regearings lieten sokken lykwols har tsjinsttiid by Disney úttsjinje mei de produksje fan trenings- en propagandafilmkes. Tsjin 1942 wiene sadwaande 90% fan 'e 550 wurknimmers fan Disney mei soksoarte filmkes oan 'e gong, wêrfan't de bekendste it komyske propagandafilmke Der Fuehrer's Face, út 1943 is, wêryn't Donald Duck it tsjin Adolf Hitler opnimt.
Nei Walt Disney's dea
Nei't sakeman Sid Bass yn 1984 in belang fan 18,7% yn Disney nommen hie, soarge dy dat Michael Eisner, dy't earder by Paramount Pictures wurke hie, de lieding oer Disney krige. Under Eisner kaam Touchstone Films in folle sintralere rol te spyljen binnen it bedriuw, mei hitfilms as Down and Out in Beverly Hills (1985), Ruthless People (1986), Outrageous Fortune (1987) en Pretty Woman (1990). Dêrnjonken wreide er Disney syn oandiel yn 'e tillefyzje en keapfideomerk út mei searjes as The Golden Girls en Home Improvement. Teffens kaam der ûnder Eisner syn bewâld nij elan by de tekenfilmdifyzje, dêr't films makke waarden as Who Framed Roger Rabbit (1988), The Little Mermaid (1989, basearre op De Lytse Wetterfaam), Beauty and the Beast (1991), Aladdin (1992) en The Lion King (1994). Dêropta ferskynden nije tekenfilmsearjes as Adventures of the Gummi Bears, Duck Tales en Darkwing Duck.
Preview (filmfertoaning)
In preview (Ingelske útspr.: [ˈpɹiːvjuː], likernôch: " prii -vjûû"; letterlike betsjutting: "foarskôging") is yn 'e kontekst fan films in iepenbiere fertoaning fan in film dy't yn prinsipe foar eltsenien tagonklik is as der genôch sitplakken binne en salang't men de fêststelde priis betelje wol. Wat sa'n fertoaning ûnderskiedt fan oare bioskoopfertoanings fan deselde film, is dat in preview plakfynt foar't de film offisjeel yn premiêre gien is. By previews kin it gean om in saneamde testscreening, wêrby't in film by wize fan proef sjen litten wurdt om neffens de reäksjes fan it publyk te bepalen oft der (benammen kwa filmmontaazje) noch wat oan feroare wurde moat foar de premiêre. In preview kin lykwols ek earne holden wurde om't de film wat mei dy lokaasje út te stean hat, of om in willekeurige oare reden dy't troch de filmdistributeur bepaald wurdt.
Ferearing
Ferearing is in aktiviteit dy't troch minsken ûndernommen wurdt om utering te jaan oan harren tawijing oan ien of mear godheden. By foarâldenferearing giet it om jins fergoade foarâlden, by idolatry om fergoade foarwerpen en by soölatry om fergoade bisten.
Joadske mienskip fan Frjentsjer
Skiednis
Pas oan it begjin fan 'e njoggentjinde iuw ûntstie der yn 'e stêd in lytse Joadske gemeente. Dy wie lykwols nea sa grut as de gemeenten yn Ljouwert, Snits, Harns of sels op De Gordyk. Om 1830 hinne waard de Joadske gemeente fan Frjentsjer dêrom by dy fan Harns foege. Op it hichtepunt, yn 1869, wennen der 38 Joaden yn Frjentsjer.
Yn 1941, oan it begjin fan 'e Twadde Wrâldoarloch, bestie de Joadske mienskip yn Frjentsjer neffens offisjele sifers noch út 24 persoanen. Dat kaam benammen om't yn 1935 yn it eardere stasjon fan de lokaalspoarline oan 'e Harnzerwei in Israelityske Lânbouskoalle oprjochte wie foar sionisten dy't Palestina kolonisearje woene. Dêr waarden yn septimber 1941 by in razzia troch de Dútske besetters en de Nederlânske plysje tweintich studinten oppakt, formeel op 'e beskuldiging fan it hamsterjen fan iten. Seis net-Joadske studinten waarden gau wer frijlitten, wylst de Joaden net folle letter nei de konsintraasjekampen deportearre waarden. Ien inkele Joadske studint, Morris Schnitzer (b. 1922) wist troch de efterdoar út te naaien nei't er tastimming krigen hie om syn identiteitsbewiis op te heljen. Hy oerlibbe de oarloch en stie yn 2002 yn syn autobiografy My Three Selves wiidweidich by de razzia stil.
West Hollywood (Kalifornje)
Skiednis
Oarspronklik waard de krite dêr't West Hollywood no leit, bewenne troch de Tongva-Yndianen. Nei't it gebiet geandewei de achttjinde iuw troch de Spanjerts kolonisearre wie, kaam it yn 1848, ûnder it Ferdrach fan Guadalupe Hidalgo, dat in ein makke oan 'e Meksikaansk-Amerikaanske Oarloch, by de Feriene Steaten te hearren. Tsjin 'e ein fan 'e njoggentjinde iuw waard de delsetting Sherman der stifte troch Moses Sherman en syn partners fan 'e Los Angeles Pacific Railroad. Yn 'e earste desennia fan 'e tweintichste iuw krige Sherman de reputaasje fan in plak dêr't eksintrikelingen har túltsjes úttúlje koene, en teffens fan in plak dat it ûnder de Drûchlizzing net sa nau naam mei it ferbod op it skinken fan alkohol.
Ian C. Esslemont
Libben en karriêre
Ferplichtings oangeande syn wurk en ûntwikkelings yn syn priveelibben wjerholden Esslemont der lange tiid fan om útein te setten mei syn kant fan it ferhaal, mar úteinlik kaam syn earste roman, Night of Knives, yn 2004 yn in beheinde oplaach út by PS Publishing, folge troch in publikaasje foar de massamerk by Bantam Books yn 2007. Night of Knives is mei 282 siden yn ferhâlding ta de oare romans út 'e Malazynske searjes fan sawol Esslemont as Erikson mar in hiel tin boekje, suver in novelle. It is in prequel fan Erikson syn Malazan Book of the Fallen-rige, wêryn't foarfallen út it ferline opheldere wurde. Neitiid skreau en publisearre Esslemont noch fiif oare Malazynske boeken, de saneamde Malazan Empire-rige. It earste dêrfan, Return of the Crimson Guard (2008), fynt plak yn 'e midden fan Erikson syn searje, mar yn in oar diel fan 'e wrâld. De oare boeken, Stonewielder (2010), Orb, Sceptre, Throne (2012), Blood and Bone (2012) en Assail (2014) slute mear oan op 'e ein fan Erikson syn Malazan Book of the Fallen.
Chicago Police Department
It Chicago Police Department (Ingelsk foar: "Plysjekorps fan Chicago"), gauris ôfkoarte as Chicago P.D. of CPD, is de gemeentlike plysjetsjinst fan 'e stêd Chicago yn 'e Amerikaanske steat Illinois. It korps is ferantwurding skuldich oan en operearret ûnder de ferantwurdlikheid fan de gemeenteried fan Chicago. Mei 13.500 plysjeminsken en 1.925 oare wurknimmers yn ûnderstypjende funksjes is it Chicago Police Department de op ien nei grutste pleatslike plysjetsjinst fan 'e Feriene Steaten, nei it NYPD fan New York. It Chicago Police Department waard yn 1835 oprjochte, en is dêrmei ek ien fan 'e âldste moderne plysjetsjinsten yn 'e wrâld. Lykwols leit it korps net op in al te bêste namme, en hat it Amerikaanske Ministearje fan Justysje krityk utere op it Chicago P.D. omreden fan minne training, gebrek oan tafersjoch en it rûtinemjittige gebrûk fan eksessyf geweld tsjin boargers.